**2021-2022 ուսումնական տարում Տավուշի մարզի 2-րդ դասարանում սովորողների ուսումնառության արդյունքների ոչ միավորային գնահատման՝ բնութագրերի ձևանմուշների վերաբերյալ**

**Նախաբան**

Հանրակրթության պետական նոր չափորոշչով սահմանվել է, որ 1–4-րդ դասարաններում և 5-րդ դասարանի 1-ին կիսամյակում իրականացվելու է ոչ միավորային գնահատում, իսկ սովորողների ուսումնառության արդյունքների գնահատման նոր կարգի համաձայն՝ յուրաքանչյուր սովորողի համար որպես կիսամյակի ամփոփում կազմվելու է ուսումնական առաջադիմության բնութագիր բոլոր առարկաներից:

Տավուշի մարզի փորձարկող 2-րդ դասարանի ուսպլանով նախատեսված բոլոր առարկաների վերջնարդյունքների հիման վրա կազմվել են բնութագրերի հնգաստիճան սանդղակներ` որպես օգնություն ուսուցչին:

Յուրաքանչյուր աղյուսակի առաջին սյունակում տրված են տվյալ առարկայի ուսումնական ծրագրով սահմանված թեմաները (ԵՇԱ, Շախմատ, Մաթեմատիկա և այլն) կամ առարկայական չափորոշչով նախատեսված հիմնական հասկացություններն ու ենթահասկացությունները (օր.՝ Մայրենի), իսկ աղյուսակի առաջին տողում ներկայացված են Ա, Բ, Գ, Դ, Ե սյունակները՝ ցույց տալով առարկայական չափորոշչով սահմանված վերջնարդյունքների կատարման աստիճանը 1-ին կիսամյակի համար՝ նվազման կարգով:

Ամեն առարկայի ուսուցիչ կարող է կազմել յուրաքանչյուր սովորողի բնութագիրը՝ հաշվի առնելով հետևյալ սկզբունքները.

* + Պետք է շարժվել վերևից ներքև և հորիզոնական՝ գնալով ձախից աջ (Ա-Ե):
  + Կարելի է ընտրել որևէ սյունակի նկարագրությունն ամբողջությամբ կամ համադրել հատվածներ տարբեր սյունակներից քանի որ նույն վերջնարդյունքի կատարման մակարդակների բաժանումը պայմանական է:
  + Պետք է խուսափել մակարդակների բաժանել երեխաներին, քանի որ քիչ հավանական է, որ որևէ սովորող բոլոր վերջնարդյունքների մասով կապահովի նույն մակարդակը:
  + Չի կարելի սյունակները համեմատել կամ նույնացնել միավորների (5-միավորային համակարգի կամ 10-միավորային համակարգի աստիճանների հետ):
  + Բոլոր բնութագրերը կազմվել են դրական շեշտադրմամբ. պետք է բացառել «Չի կարողանում», «Չգիտի», «Դժվարանում է» արտահայտությունները:
  + Ուսուցիչը կարող է ըստ անհրաժեշտության խմբագրել կամ լրամշակել ձևակերպումները՝ առավել հարմարեցնելով դրանք տվյալ սովորողի ցուցաբերած արդյունքին:
  + Բնութագիրը պետք է կցել սովորողի անձնական գործին:

**Ցուցումներ բնութագրերի կազմման վերաբերյալ**

Ներկայացված աղյուսակների Ա սյունակում ներկայացված են առարկայի առաջին կիսամյակին ուսուցնավող թեմաների վերջնարդյունքները՝ ձևակերպված բնութագրի ձևով: Սյունակը ներկայացնում է վերջնարդյունքների ապահովման առավելագույն աստիճանը: Հաջորդ սյունակները ներկայացնում են յուրաքանչյուր վերջնարդյունքի ապահովման տարբեր աստիճանները նվազման կարգով: Վերջին՝ Ե սյունակում ներկայացված է վերջնարդյունքի ապահովման նվազագույն աստիճանը:

Ուսուցիչը կարող է յուրաքանչյուր սյունակի բնութագրերին ծանոթանալով՝ ընտրել յուրաքանչյուր երեխայի համար այն ձևակերպումները, որոնք առավելապես համապատասխանում են նրա ուսումնառության արդյունքներին կիսամյակի ավարտին: Այս աշխատանքը կատարելիս ուսուցիչը պետք է հիմնվի ողջ կիսամյակի ընթացքում կիրառած ձևավորող գնահատման արդյունքների (ստուգաթերթերի, համառոտ գրառումների, ռուբրիկների, դիտարկումների, հայտորոշիչ առաջադրանքների և այլ գործիքների պարբերական կիրառման վերլուծությունների վրա):

Բնութագրերը կարող են կազմվել տարբեր սյունակների բնութագրումներից ընտրված նկարագրություններից՝ ամբողջացնելով սովորողի ամփոփ բնութագիրը տվյալ առարկայից: Նույն տողից միայն մեկ բնութագրիչ կարող է ներառվել կոնկրետ սովորողի բնութագրի մեջ, քանի որ յուրաքանչյուր տողում նկարագրված են նույն վերջնարդյունքի ապահովման տարբեր աստիճանները: Չի բացառվում, որ սյունակներից մեկի բնութագրումները լիովին համընկնեն կոնկրետ սովորողի առաջադիմության արդյունքներին, սակայն առավել հաճախ դա կլինի տարբեր սյունակներից առանձնացված բնութագրիչներից կազմված խճանկար:

**«Ես և շրջակա աշխարհը» առարկայի 2-րդ կիսամյակային ամփոփոիչ բնութագրի ձևանմուշ**

*Կազմեց Լուսինե Ալեքսանյանը*

|  |  |  |  |  |  |
| --- | --- | --- | --- | --- | --- |
| **2-րդ կիսամյակի հիմնական գաղափարները, թեմաները** | **Ա** | **Բ** | **Գ** | **Դ** | **Ե** |
| **Ես և բնությունը**  **Թեմա 5-6 Բնությունը մեր շուրջը** | Նկարագրում է անկենդան և կենդանի բնության օբյեկտները, կարողանում է տարբերակել դրանք՝ ելնելով դրանց առանձնահատկու­թյուններից: | Տարբերակում և դասակարգում է կենդանի և անկենդան բնության օբյեկտները, նշում է դրանց որոշ առանձնահատկու­թյուններ: | Տարբերակում է և դասակարգում է կենդանի և անկենդան բնության օբյեկտները: | Նկարների, քարտերի միջոցով ցույց է տալիս, թե որոնք են կենդանի բնության օբյեկտներ և որոնք՝ անկենդան բնության: | Տրված առավել ծանոթ օրինակներով նկարների վրա ցույց է տալիս, որոշ՝ կենդանի և անկենդան բնության օբյեկտներ: |
|  | Նկարագրում է անկենդան բնությունը՝ որպես կենդանիների, բույսերի և մարդկանց բնակության միջավայր: | Ներկայացնում է անկենդան բնությունը և նրանում ապրող կենդանիների, մարդկանց և բույսերի օրինակներ ասում: | Օրինակներ է բերում կենդանիների, բույսերի և մարդու բնակույան միջավայրերի: | Բույսերի և կենդանիների տրված օրինակների համար նշում է թե որն՝ ինչ միջավայրում է ապրում: | Նկարների վրա ցույց է տալիս և համապատասխանեցնում որոշ կենդանիների և բույսերի ապրելու միջավայրերը: |
|  | Համեմատում և տարբերակում է շրջապատի օբյեկտները՝ մարդու և բնության ստեղծած: | Տարբերակում է մարդու և բնության ստեղծած օբյեկտները: | Օրինակներ է բերում մարդու և բնության ստեղծած օբյեկտների: | Կարողանում է տարբերակել որոշ՝ բնության և մարդու ստեղծած օբյեկտներ: | Նկարների վրա ցույց է տալիս 2-3 օրինակ՝ բնության և մարդու ստեղծած օբյեկտների: |
|  | Դիտարկել և փորձերի օգնությամբ համոզվել է, որ կենդանի բնությունը ջրի, օդի, լույսի, ջերմության և բնակության վայրի կարիք ունի: | Բույսերի օրինակով փորձեր է կատարել և ներկայացրել, որ դրանք, աճելու համար, ունեն ջրի, օդի, լույսի, ջերմության և բնակության վայրի կարիք: | Փորձերը կատարել, դիտարկումները գրանցել և նշել է, թե ինչի կարիք ունեն կենդանի բնության տարրերը: | Փորձերը դիտել և օրինակների վրա նշել է թե ինչ է պետք բույսերին աճելու համար: | Նկարների վրա ցույց է տվել թե ինչի կարիք ունեն բույսերը: |
|  | Դիտարկել և նկարագրել է բույսերի և կենդանիների փոխկախվածությունը, սննդային շղթաների օրինակներ է բերել: | Նկարագրել է բույսերի և կենդանիների փոխկախվածությունը, սննդային շղթաների պարզ օրինակներ է բերել: | Ներկայացրել է բույսերի և կենդանիների փոխկախվածությունը սննդային շղթաների օրինակով: | Տրված օրինակներից ընտրել և կազմել է սննդային շղթաներ: | Նկարների օգնությամբ կարողացել է պարզ սննդային շղթա ցույց տալ: |
|  | Ներկայացնում է, թե մարդն ինչ է ստանում բնությունից (սնունդ, շինանյութ, դեղաբույսեր, գեղագիտական նշանակություն և այլն): | Թվարկում և բացատրում է, թե մարդն ինչ է ստանում բնությունից: | Օրինակներ է բերում, թե մարդն ինչեր է ստանում բնությունից: | Որոշ օրինակներ է բերում, թե մարդն ինչեր է ստանում բնությունից՝ սնունդ, շինանյութ: | Նկարներից ընտրում է 2-3 առարկա, որոնք մարդը ստանում է բնությունից: |
|  | Նկարագրում և բնութագրում է, թե կենդանի բնության տարրերը ինչով են տարբերվում անկենդան բնությունից: | Թվարկում է կենդանի բնության տարբերակիչ հատկանիշները անկենդան բնությունից և հակառակը: | Տրված օրինակների վրա բացատրում է,թե որոնք են կենդանի բնության տարբերակիչ հատկանիշները անկենդանից: | Նշում է կենդանի բնության և անկենդան բնության որոշ տարբերակիչ հատկություններ: | Ցույց է տալիս 1-2 տարբերություն որով կենդանի և անկենդան բնությունը տարբերվում են իրարից: |
|  | Դիտարկում է բույսերի բազմազանությունը. խմբավորում դրանք մշակովի և վայրի, ծաղկող և չծաղկող, ցամաքային և ջրային, ծառեր, թփեր, խոտաբույսեր և այլ դասակարգումներո, բերում է օրինակներ: | Տարբերակում և դասակարգում է բույսերն ըստ խմբերի՝ վայրի-մշակովի, ծառեր-թփեր-խոտաբույսեր, ցամաքային-ջրային, ծաղկող-չծաղկող բերում է օրինակներ: | Բույսերի տրված օրինակները տարբերակում է ըստ խմբերի՝ վայրի-մշակովի, ծառեր-թփեր-խոտաբույսեր, ցամաքային-ջրային: | Բույսերի որոշ օրինակներ կարողանում է դասակարգել ըստ խմբերի՝ վայրի-մշակովի, ծառեր-թփեր-խոտաբույսեր, ցամաքային-ջրային: | Նկարների վրա ցույց է տալիս որոշ օրինակներ, թե որն է ծառ, թուփ և խոտաբույս, մշակովի և վայրի բույսեր: |
|  | Ճանաչում, թվարկում և խմբավորում է կենդանիները՝ ըստ վայրի և ընտանի տեսակների: | Խմբավորում է կենդանիներին՝ ըստ ընտանի և վայրի խմբերի | Կենդանիների տրված օրինակները խմբավորում է՝ ըստ ընտանի և վայրի տեակների: | Կենդանիների որոշ օրինակներ խմբավորում է՝ ըստ վայրի և ընտանի տեսակների | Նկարների վրա ցույց է տալիս որոշ կենդանիների և համապատասխանեցնում՝ ըստ խմբի՝ ընտանի և վայրի: |
|  | Բնութագրում և օրինակներ է բերում, բույսերի` որպես մարդու և կենդանիների հիմնական սնունդ և կենսական նշանակություն ունեցող պարագաների աղբյուր: | Ներկայացնում է բույսերը՝ որպես մարդու և կենդանիների հիմնական սնունդ և դրանց գործածության այլ օրինակներ է բերում: | Օրինակներ է բերում բույսերից պատրաստված իրերի և ներկայացնում է բույսերը՝ որպես մարդկանց և կենդանիների հիմնական սննունդ: | Գիտի, որ կենդանիներն ու մարդիկ սնվում են նաև բույսերով: Նշում է բույսերից պատրաստված որոշ անհրաժեշտ իրեր: | Նկարների վրա ցույց է տալիս որոշ օրինակներ՝ մարդկանց և կենդանիների՝ բույսերով սնվելու: |
|  | Ներկայացնում է, թե որքանով է տվյալ միջավայրը համապատասխան կամ անհամապատասխան տարբեր բույսերի, կենդանիների համար: | Թվարկում է մի շարք բնական միջավայրեր և դրանցում ապրող բույսեր և կենդանիներ՝ նշելով, թե ինչով են համապատասխանում: | Կենդանիների, բույսերի և միջավայրերի տրված օրինակները կարողանում է համապատասխանեցնել: | Կենդանիների, բույսերի և միջավայրերի պարզ օրինակներ կարողանում է համապատասխանեցնել: | Նկարների միջոցով կարողանում է համապատասխանեցնել կենդանուն իր ապրելու միջավարի հետ՝ 2-3 պարզ օրինակով: |
|  | Տարբերակում է երկրի մակերևույթի ռելիեֆի որոշ ձևեր` լեռներ, հարթավայրեր:  Դիտարկել և նկարագրել, թե ինչպես է փոփոխվում բնությունը տարվա եղանակներին, թվարկել տարվա եղանակները և ամիսները՝ ըստ հերթականության: | Նշում է երկրի մակերևույթի որոշ ձևեր: Ներկայացնում է բնության հիմնական փոփոխությունները տարվա տարբեր եղանակներին, թվարկում է տարվա եղանակներն ու ամիսները: | Տարբերակում է լեռներն ու հարթավայրերը: Նշում է տարվա տարբեր եղանակներին բնորոշ որոշ փոփոխություններ, թվարկում է տարվա եղանակներն ու ամիսները: | Ցույց է տալիս, որն է լեռ, որը՝ հարթավայր, տարբերակում է եղանակները պատկերող նկարները՝ եղանակը նշելով, թվարկում է որոշ ամիսներ՝ ըստ եղանակների: | Նկարների վրա ցույց է տալիս որն է լեռը, որը հարթավայրը, տարբերակում է եղանակները պատկերող նկարները: |
|  | Բնութագրում է եղանակը ցանկացած պահի, դրսևորում է եղանակին համապատասխան վարքագիծ: | Ներկայացնում է թե ինչպիսի եղանակ է այդ պահին և նշում, թե ինչ պետք է կրեն նման եղանակին: | Տարբերակում է եղանակները, որոշ նկարագրություներ է տալիս: | Ցույց է տալիս, թե ինչ եղանակ է այդ պահին, եղանակի և դրան համապատասխանող հագուստի նկարները: | Մատնանշում է որոշ օրինակներ, թե որ եղանակին ինչ է հարմար հագնել: |
|  | Նկարագրում է բնության մեջ կատարվող փոփոխությունները, պարզ բացատրություններ է տալիս, թե ինչով է պայմանավորված բնության վտանգված լինելը, նշում է բույսերի և կենդանիների որոշ վերացած և վտանգված տեսակներ նաև մեր բնաշխարհից: | Ներկայացնում է բնության մեջ կատարվող նկատելի փոփոխությունները, նշում է բնությանը սպառնացող որոշ վտանգների մասին, օրինակներ է բերում, որոշ վերացած կամ շատ պակասած կենդանիների կամ բույսերի: | Ներկայացնում է բնության մեջ կատարվող որոշ փոփոխություներ, նշում է բնությանը վնաս տվող որոշ վտանգներ: | Տարբերակում է բնության մեջ կատարվող որոշ փոփոխությունները և վնաս տվող որոշ երևույթներ ըստ նկարների: | Ուղղորդող հարցերի օգնությամբ, ցույց է տալիս 2-3՝ վնաս տվող երևույթներ և փոփոխոթյուններ ցույց տվող նկարներ: |
|  | Բացատրել, թե ինչ դեր ունի մարդը բնության վատթարացման գործում, մեկնաբանել բնության պահպանության և խնայող վերաբերմունքի անհրաժեշտությունը: | Ներկայացնում է բնության վատթարացման մեջ մարդու ունեցած դերը և նշում այն պահպանելու կարևորությունը: | Թվարկում է բնության վատթարացման մեջ մարդու ներգործության և դրանցից խուսափելու որոշ օրինակներ: | Տարբերակում է բնության վատթարացման մեջ մարդու ներգործության և դրանցից խուսափելու որոշ ցուցադրված օրինակներ: | Ուղղորդող հարցերի օգնությամբ ցույց է տալիս բնության վատթարացման մեջ մարդու ներգործությունը ցույց տվող 2-3 նկար: |
|  | Դիտարկում և նկարագրում է, թե ինչպես է փոփոխվում մարդկանց, բույսերի ու կենդանիների կյանքը տարվա տարբեր եղանակներին: | Ներկայացնում է տարվա տարբեր եղանակներին մարդկանց, բույսերի և կենդանիների հետ կատարվող փոփոխությունները: | Ներկայացնում է տարվա տարբեր եղանակներին մարդկանց, բույսերի և կենդանիների հետ կատարվող որոշ փոփոխություններ: | Տարբերակում է տարվա տարբեր եղանակներին մարդկանց, բույսերի և կենդանիների հետ կատարվող որոշ փոփոխություններ ըստ ցուցադրվող նյութի: | Ցույց է տալիս տարվա տարբեր եղանակներին մարդկանց, բույսերի և կենդանիների հետ կատարվող փոփոխություն ցույց տվող 2-3 նկար: |
| **Ես և տիեզերքը**  **Թեմա 7- Ուժեր** | Բացատրում է, որ այն ամենը, ինչ սկսում է շարժվել, շարժվում է որևէ ուժի շնորհիվ: Ներկայացնում է մարմինը շարժման մեջ դնելու տարբեր եղանակներ (ձգել, քաշել հրել տարբեր ուժերով և ուղղություններով): | Գիտի, որ պետք է ուժ գործադրել, որ իրերը շարժվեն, տեղափոխվեն: Տարբերակում է մարմինը շարժման մեջ դնելու եղանակներից՝ հրելը և ձգելը, դրանց ուժեղ և թույլ լինելը: | Տարբերակում է մարմինը շարժման մեջ դնելու եղանակներից՝ հրելը և ձգելը, դրանց ուժեղ և թույլ լինելը: | Գործածած ուժերը տարբերակում է՝ հրե՞լ էր, թե՞ ձգել: | Նկարների վրա ցույց է տալիս որոշ հրելու և ձգելու օրինակներ: |
|  | Նկարագրելիս օգտագործում է ճիշտ բառապաշար՝ ուղղություն, արագություն, դանդաղել, արագանալ, բախվել, շեղվել, հարվածել, ընկնել և այլն: | Տեղին է գործածում ուղղություն, արագություն, դանդաղ, արագ, բախվել, շեղվել, հարվածել, ընկնել բառերը: | Տարբերակում է դանդաղը արագից, գիտի, որ բախվելուց կարող են մարմինները շեղվել: | Տարբերակում է դանդաղը արագից: |  |
| **Թեմա 8 – Ձայն և լույս** | Բերում է ձայնի աղբյուրների օրինակներ: Ցույց տալ, որ հեռվից ձայնի ուժը թուլանում է: | Բերում է ձայնի աղբյուրների օրինակներ: Գիտի, որ հեռվից ձայնն ավելի թույլ է լսվում, քան մոտիկից: | Բերում է ձայնի աղբյուրների օրինակներ: | Նկարների վրա նշում է որոշ ձայնի աղբյուրներ: | Տարբերակում է որոշ ձայներ, նկարերի վրա նշում է, թե ինչի ձայն է: |
|  | Բերում է լույսի աղբյուրների օրինակներ՝ բնական և արհեստական: | Բերում է լույսի աղբյուրների օրինակներ, տարբերակում է բնական աղբյուրն արհեստականից: | Բերում է լույսի աղբյուրենր որոշ օրինակներ: | Ցույց է տալիս, թե ինչերն են լույս տալիս: | Նկարների վրա ցույց է տալիս լույս տվող որոշ աղբյուրեր: |
| **Թեմա 9 – Ինչն ինչից է պատրաստված** | Նկարագրել շրջապատի իրերը, անվանել՝ ինչից են պատրաստված (փայտից, ապակուց, պլաստիկից, քարից, ավազից, գործվածքից և այլն): Տարբերակում է նյութերը՝ բնական և արհեստական: | Նշում է, թե շրջապատի իրերն ինչից են պատրաստված (փայտից, ապակուց, պլաստիկից, քարից, ավազից, գործվածքից և այլն): Տարբերակում է դրանցից բնականն ու արհեստականը: | Շրջապատող իրերի օրինակներ է բերում և նշում է, թե ինչից են պատրաստված: Նշում է որոշ բնական, որոշ արհեստական նյութեր: | Ցուցադրված իրերի օրինակները համապատասխանեցնում է նյութերին՝ ինչից պատրաստված են: | Ցուցադրված իրերի 2-3 օրինակ համապատասխանեցնում է թե ինչ նյութից են պատրաստված: |
|  | Բնութագրում է նյութերը՝ ըստ դրանց որակական հատկանիշների (փափուկ, կոշտ, պինդ, հեղուկ, գազային, կարծր, անհարթ, հարթ, ողորկ, տաք, սառը, ձգվող, սեղմվող, ճկվող, փուխր և այլն): | Նկարագրում է նյութերի հատկանիշները՝ փափուկ, կոշտ, պինդ, հեղուկ, գազային, կարծր, անհարթ, հարթ, ողորկ, տաք, սառը, ձգվող, սեղմվող, ճկվող, փուխր և այլն: | Տարբերակում է նյութերն ըստ իրենց որոշ հատկանիշների՝ փափուկ, կոշտ, պինդ, անհարթ, հարթ, տաք, սառը և այլն | Համապատասխանեցնում է նյութերն իրենց հատկանիշներին: | Համապատասխանեցնում է որոշ նյութեր իրենց հատկանիշներին՝ ըստ նկարների: |
|  | Համեմատում է նյութի տարբեր վիճակները` ըստ նյութի հատկությունների (ձևի, հոսելիության, պնդության, տարածվելու հատկության և այլն)։ | Նկարագրում է նյութերն ըստ իրենց վիճակների և ձևի, հոսելիության, պնդության, տարածվելու հատկության: | Տարբերակում է պինդ հեղուկ և գազային նյութերը: | Թվում է որոշ պինդ, հեղուկ և գազային նյութեր: | Նկարներում պատկերված նյութերից 2-3-ը տարբերակում է ըստ նրանց վիճակների: Օրինակ՝ ջուրը՝ հեղուկ, օդը գազային, քարը՝ պինդ: |
|  | Բնութագրում է մարմինները՝ ըստ քանակական հատկանիշների (մեծ, փոքր, ծանր, թեթև): | Նկարագրում է մարմինները ըստ իրենց չափերի՝ մեծ, փոքր,ծանր,թեթև և այլն: | Տարբերակում է մարմիներն ըստ իրենց չափերի՝ մեծ է, թե փոքր, թեթև է, թե ծանր, և այլն: | Համեմատության մեջ նշում է որն է մեծը և փոքրը, ծանրը և թեթևը: | Համեմատության մեջ նշում կամ ցույց է տալիս՝ որն է մեծը և փոքրը: |
|  | Համապատասխան գործիքների (քանոն, կշեռք, ջերմաչափ, ժամացույց, չափիչ տարա) օգնությամբ կատարում է համապատասխան չափումներ: | Գործածում է քանոն, կշեռք, ջերմաչափ, ժամացույց, չափիչ տարա, ըստ անհրաժեշտության, չափումներ կատարելու համար: | Նշում է, թե որ գործիքով ինչ չափում կարելի է կատրել և որոշ չափումներ է իրականացնում: | Որոշ գործիքներով կարողանում է չափումներ կատարել, օրինակ՝ քանոն, ջերմաչափ: | Քանոնով պարզ չափումներ է կատարում: |